Cüneyt Çakır

Cüneyt Çakır (født 23. november 1976 i Istanbul) er en tyrkisk fotballdommer som siden 2006 har hatt status som FIFA-dommer.

Biografi 
Çakır fikk sin debut i den tyrkiske toppdivisjonen Süper Lig den 29. september 2001, som var en seriekamp mellom Malatyaspor og Çaykur Rizespor. Han debuterte som UEFA-dommer i juli 2003 da han fungerte som fjerdedommer under Mesterligaens første kvalifiseringsrunde mellom Skonto FC og Sliema Wanderers FC. Etter å ha blitt FIFA-dommer i 2006 ble han tildelt to kamper under europamesterskapet for U-19 i 2007, samt to kvalifiseringskamper til EM i fotball 2008. Han også tildelt to gruppespillkamper under UEFA-cupen 2008/09.

I den påfølgende sesongen av UEFA-cupen, som da ble gitt navnet UEFA Europa League 2009/10, ble han tildelt syv kamper, og dømte blant annet semifinalen mellom Fulham FC og Hamburger SV. Den 29. september 2010 debuterte han hoveddommer i Mesterligaen da han ledet gruppespillkampen mellom Rubin Kazan og FC Barcelona. I august 2011 dømte han fem kamper, inkludert semifinalen mellom Portugal og Frankrike, under verdensmesterskapet for U-20 i Colombia. Çakır ble for øvrig klassifisert som FIFA elitedommer i 2011, og i april 2012 dømte han semifinalens andre kamp i Mesterligaen 2011/2012 mellom FC Barcelona og Chelsea FC (2–2).

Çakır ble valgt ut som dommer under EM i fotball 2012, hvor han fikk tre kamper inkludert semifinalen mellom  og . I forkant av sistnevnte kamp ble UEFAs avgjørelse om å sette opp Çakır som hoveddommer møtt med misnøye fra Portugals fotballforbund, som følge av en påstått spanskvennlig sammensetning i UEFAs dommerkomité. Den 16. desember 2012 dømte han finalen under VM i fotball for klubblag 2012 mellom Corinthians og Chelsea (1–0). I mars 2013 var Çakır innblandet i en kontroversiell episode da han under åttendedelsfinalen av Mesterligaen 2012/2013 mellom Manchester United FC og Real Madrid CF valgte å vise ut Uniteds Nani.

Çakır ble valgt ut som hoveddommer i finalen av Mesterligaen 2014/2015, som ble spilt på Olympiastadion i Berlin 6. juni 2015.

Kamper i VM som hoveddommer

2014 
   –   (gruppespill)
   –   (gruppespill)
   –   (semifinale)

2018 
   –   (gruppespill)
   –   (gruppespill)
   –   (semifinale)

Referanser

Eksterne lenker 
 
 
 

Tyrkiske fotballdommere
Dommere i Fotball-EM 2012
Dommere i Fotball-VM 2014
Dommere i Fotball-EM 2016
Fotballdommere i Sommer-OL 2016
Dommere i Fotball-VM 2018
Dommere i Fotball-EM 2021
Dommere som har dømt Champions League-finalen
Personer fra Istanbul